title: 2009/203/EB: 2008 m. balandžio 22 d. Europos Parlamento sprendimas dėl Europos Sąjungos įstaigų vertimo centro 2006 finansinių metų biudžeto įvykdymo patvirtinimo

text:
31.3.2009

               LT

               Europos Sąjungos oficialusis leidinys

               L 88/118

         2008 m. balandžio 22 d.
   EUROPOS PARLAMENTO SPRENDIMAS
   dėl Europos Sąjungos įstaigų vertimo centro 2006 finansinių metų biudžeto įvykdymo patvirtinimo
   (2009/203/EB)
   EUROPOS PARLAMENTAS,
   atsižvelgdamas į 2006 finansinių metų Europos Sąjungos įstaigų vertimo centro galutines metines ataskaitas (1),
   atsižvelgdamas į Audito Rūmų ataskaitą dėl Europos Sąjungos įstaigų vertimo centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ir ypač į jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6–0124/2008),

               1.

               suteikia patvirtinimą Europos Sąjungos įstaigų vertimo centro direktoriui, kad Centro 2006 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos įstaigų vertimų centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 42.

      (2)  OL C 309, 2007 12 19, p. 94.

      (3)  OL L 248, 2002 9 16, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.
    ---documentbreak---

               31.3.2009

               LT

               Europos Sąjungos oficialusis leidinys

               L 88/119

         EUROPOS PARLAMENTO REZOLIUCIJA
   2008 m. balandžio 22 d.
   su pastabomis, sudarančiomis neatskiriamą sprendimo dėl Europos Sąjungos įstaigų vertimo centro 2006 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į 2006 finansinių metų Europos Sąjungos įstaigų vertimo centro galutines metines ataskaitas (1),
   atsižvelgdamas į Audito Rūmų ataskaitą dėl Europos Sąjungos įstaigų vertimo centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ir ypač į jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6–0124/2008),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2006 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi 2007 m. balandžio 24 d. Parlamentas priėmė sprendimą dėl Europos Sąjungos įstaigų vertimo centro direktoriui suteikiamo patvirtinimo, kad Centro 2005 finansinių metų biudžetas įvykdytas (6), ir prie biudžeto įvykdymo patvirtinimo pridėtoje savo rezoliucijoje, be kita ko,

                           —

                           išreiškė susirūpinimą dėl to, kad per 50 % visų įsipareigojimų, perkeltų iš 2004 finansinių metų, buvo panaikinti; primygtinai reikalavo, kad Centras patobulintų savo administracinių išlaidų planavimą,

                           —

                           ragino Centrą siekti intelektinės nuosavybės teisių, susijusių su IATE duomenų baze, išaiškinimo,

                           —

                           išreiškė viltį, kad konfliktas tarp Centro ir Komisijos dėl darbdavių mokamos darbuotojų pensijų įnašų dalies bus kuo greičiau išspręstas,

   Bendrosios pastabos, susijusios su ES agentūrų horizontaliaisiais klausimais ir svarbios atliekant kiekvienos konkrečios agentūros biudžeto įvykdymo patvirtinimo procedūrą

               1.

               pažymi, kad Audito Rūmų audituotų 24 agentūrų ir kitų decentralizuotų įstaigų biudžetas 2006 m. iš viso buvo 1 080,5 mln. EUR (Europos rekonstrukcijos agentūros 271 mln. EUR biudžetas buvo didžiausias, o Europos policijos koledžo (CEPOL) 5 mln. EUR biudžetas – mažiausias);

               2.

               atkreipia dėmesį į tai, kad į ES išorės įstaigų, kurias reikia audituoti ir kurių biudžeto įvykdymą reikia patvirtinti, grupę dabar įeina ne tik įprastos reguliavimo agentūros, bet ir vykdomosios agentūros, įsteigtos specialiosioms programoms įgyvendinti, o netrukus į šią grupę taip pat įeis bendrosios įmonės, įsteigtos viešojo ir privačiojo sektorių partnerystės pagrindu (bendros technologijų iniciatyvos);

               3.

               atkreipia dėmesį į tai, kad, kiek tai susiję su Parlamentu, agentūrų, kurioms taikoma biudžeto įvykdymo patvirtinimo procedūra, skaičius padidėjo, pvz., 2000 finansiniais metais jų buvo 8, 2001 m. – 10, 2002 m. – 11, 2003 m. – 14, 2004 m. – 14, 2005 m. – 16, o 2006 m. jau buvo 20 reguliavimo agentūrų ir 2 vykdomosios agentūros (neįskaitant 2 agentūrų, kurias audituoja Europos Audito Rūmai, bet kurioms taikoma vidinė biudžeto įvykdymo patvirtinimo procedūra);

               4.

               todėl daro išvadą, kad auditavimo (biudžeto įvykdymo patvirtinimo) procedūra tapo sudėtinga ir neproporcinga, palyginti su santykiniu agentūrų (decentralizuotų įstaigų) biudžetų dydžiu; paveda savo kompetentingam komitetui, atsižvelgiant į vis didėjantį įstaigų, kurioms skirtus atskirus pranešimus dėl biudžeto įvykdymo patvirtinimo reikės rengti ateityje, skaičių, atlikti plataus masto agentūrų ir decentralizuotų įstaigų biudžeto įvykdymo patvirtinimo procedūros persvarstymą siekiant sukurti paprastesnį ir racionalesnį metodą;

         Esminiai klausimai

               5.

               prašo Komisiją prieš steigiant naują arba reformuojant jau veikiančią agentūrą pateikti aiškių paaiškinimų dėl šių aspektų: agentūros tipo, jos tikslų, vidaus valdymo struktūros, produktų, paslaugų, svarbiausių procedūrų, tikslinės grupės, agentūros klientų ir suinteresuotų šalių, oficialių santykių su išorės veikėjais, atsakomybės už biudžetą, finansų planavimo ir personalo bei įdarbinimo politikos;

               6.

               prašo, kad kiekviena agentūra būtų valdoma pagal metinį veiklos susitarimą, kurį parengia agentūra ir atsakingas GD ir kuriame turėtų būti nurodyti pagrindiniai ateinančių metų tikslai, finansinė programa ir aiškūs veiklos vertinimo rodikliai;

               7.

               prašo, kad Audito Rūmai arba kita nepriklausoma audito įstaiga reguliariai (ir ad hoc) atliktų agentūrų veiklos auditą; mano, kad auditas neturėtų apsiriboti tradiciniais finansų valdymo ir tinkamo viešųjų lėšų valdymo elementais, bet taip pat turėtų apimti administravimo našumą ir efektyvumą ir jame turėtų būti nurodytas kiekvienos agentūros finansų valdymo reitingas;

               8.

               mano, kad agentūrų, kurios nuolat pateikia padidintas biudžeto reikmių sąmatas, atveju formalų sumažinimą reikėtų daryti mažinant laisvų etatų skaičių; mano, kad šitaip ilgainiui sumažėtų agentūroms asignuotų įplaukų, taip pat ir administracinių išlaidų;

               9.

               pažymi, jog didelių sunkumų kelia tai, kad kai kurios agentūros kritikuojamos dėl viešųjų pirkimų taisyklių, Finansinio reglamento, Pareigūnų tarnybos nuostatų ir kt. nesilaikymo; mano, kad visų pirma tokia padėtis susidarė todėl, kad dauguma reglamentų ir Finansinis reglamentas skirti didesnėms institucijoms, o dauguma mažų agentūrų yra pernelyg mažos, kad galėtų laikytis šių reglamentų reikalavimų; dėl šios priežasties prašo Komisiją kuo greičiau ieškoti sprendimo siekiant padidinti efektyvumą, panaudojant įvairių agentūrų administracinių funkcijų grupavimo metodą, kuris suteiktų joms galimybę burtis į didesnį vienetą (atsižvelgiant į būtinus pagrindinių reglamentų, pagal kuriuos reglamentuojama agentūrų veikla ir jų finansinis savarankiškumas, pakeitimus), arba skubiai parengti taisykles, skirtas specialiai agentūroms (ypač įgyvendinimo taisykles agentūroms), kurių jos galėtų tinkamai laikytis;

               10.

               reikalauja, kad Komisija, rengdama preliminarų biudžeto projektą, atsižvelgtų į pavienių agentūrų biudžeto įgyvendinimo ankstesniais metais, ypač n-1 metais, rezultatus ir atitinkamai patikslintų tam tikros agentūros prašomą biudžetą; ragina savo kompetentingą komitetą atkreipti dėmesį į šį patikslinimą ir, jei Komisija jo neatliko, ragina minėtąjį komitetą patikslinti aptariamą biudžetą iki tikrojo lygio, atitinkančio šios agentūros gebėjimą panaudoti ir įgyvendinti biudžetą;

               11.

               primena savo sprendimą dėl 2005 finansinių metų biudžeto įvykdymo, pagal kurį jis paskatino Komisiją kas penkeri metai pateikti visų veikiančių agentūrų sukuriamos pridėtinės vertės tyrimą; ragina visas susijusias institucijas tuo atveju, kai nustatoma, kad agentūra nesukuria pridėtinės vertės, imtis reikiamų veiksmų siekiant iš naujo nustatyti tos agentūros įpareigojimus arba nutraukti jos veiklą; pažymi, kad 2007 m. Komisija neatliko nė vieno vertinimo; primygtinai reikalauja, kad Komisija, prieš priimant sprendimą dėl 2007 finansinių metų biudžeto įvykdymo patvirtinimo, pateiktų bent 5 tokius vertinimus, visų pirma seniausiai įsteigtų agentūrų;

               12.

               mano, kad reikėtų nedelsiant atsižvelgti į Audito Rūmų rekomendacijas ir agentūroms mokamų subsidijų sumas suderinti su tikraisiais jų pinigų poreikiais; be to, mano, kad bendrojo Finansinio reglamento pakeitimus reikėtų įtraukti į agentūrų bendrąjį finansinį reglamentą ir į įvairius specialiuosius finansinius reglamentus;

         Duomenų pateikimas

               13.

               pažymi, kad agentūros neturi standartinio požiūrio, kaip pristatyti savo veiklą atitinkamais finansiniais metais, pateikti sąskaitas ir pranešimus apie biudžeto ir finansų valdymą, taip pat į klausimą, ar patikinimo pareiškimą turėtų parengti agentūros direktorius; pastebi, kad ne visos agentūros aiškiai skiria a) agentūros veiklos pristatymą visuomenei ir b) technines biudžeto ir finansų valdymo ataskaitas;

               14.

               pažymi, kad nors galiojančiose Komisijos veiklos ataskaitų rengimo instrukcijose nėra aiškiai reikalaujama, kad agentūra parengtų patikinimo pareiškimą, daugelis direktorių vis dėlto parengė 2006 m. pareiškimus, iš kurių viename nurodyta svarbi išlyga;

               15.

               primena savo 2005 m. balandžio 12 d. rezoliucijos (7) 27 dalį, pagal kurią agentūrų direktoriai nuo šiol raginami prie metinės veiklos ataskaitos, su kuria taip pat pateikiama finansinė ir valdymo informacija, pridėti patikinimo pareiškimą, kad finansinės operacijos yra teisėtos ir tvarkingos, analogišką tiems pareiškimams, kuriuos pasirašo Komisijos generaliniai direktoriai;

               16.

               prašo Komisiją atitinkamai pakeisti savo galiojančias instrukcijas agentūroms;

               17.

               taip pat siūlo Komisijai dirbti su agentūromis siekiant sukurti suderintą modelį, taikomą visoms agentūroms ir decentralizuotoms įstaigoms, pagal kurį būtų aiškiai skiriami:

                           —

                           plačiajai auditorijai skirta metinė įstaigos veiklos, darbų ir laimėjimų ataskaita,

                           —

                           finansinės ataskaitos ir biudžeto įvykdymo ataskaita,

                           —

                           veiklos ataskaita, analogiška Komisijos generalinių direktorių veiklos pranešimams,

                           —

                           įstaigos direktoriaus pasirašytas patikinimo pareiškimas, kuriame pateikiamos išlygos arba pastabos, į kurias, jo nuomone, tikslinga atkreipti biudžeto įvykdymą patvirtinančios institucijos dėmesį;

         Bendros Audito Rūmų pastabos

               18.

               pažymi Audito Rūmų pastabą (metinės ataskaitos 10.29 dalis (8), kad Komisijos iš Bendrijos biudžeto mokamos subsidijos nėra pagrįstos pakankamai svariais agentūrų grynųjų pinigų poreikių vertinimais ir kad tai kartu su asignavimų perkėlimų skaičiumi sudaro nemažus grynųjų pinigų likučius; taip pat pažymi, kad Audito Rūmai rekomenduoja palaikyti agentūroms mokamų subsidijų lygį remiantis tikrais jų grynųjų pinigų poreikiais;

               19.

               pažymi, kad 2006 m. pabaigoje 14 agentūrų vis dar nebuvo įdiegusios ABAC apskaitos sistemos (metinės ataskaitos 10.31 dalies išnaša);

               20.

               pažymi Audito Rūmų pastabą (metinės ataskaitos 1.25 dalis), kad kai kurios agentūros į apskaitą įtraukė už neišnaudotas atostogas sukauptas sąnaudas; pažymi, kad Audito Rūmai 2006 finansinių metų patikinimo pareiškime pateikė išlygą dėl trijų agentūrų (Europos profesinio mokymo plėtros centro (CEDEFOP), Europos policijos koledžo (CEPOL) ir Europos geležinkelio agentūros) (2005 m. tai buvo taikoma CEDEFOP, Europos maisto saugos tarnybai, Europos rekonstrukcijos agentūrai);

         Vidaus auditas

               21.

               primena, kad pagal Finansinio reglamento 185 straipsnio 3 dalį Komisijos vidaus auditorius taip pat yra reguliavimo agentūrų, kurios gauna išmokas iš ES biudžeto, vidaus auditorius; pažymi, kad vidaus auditorius atskaitingas kiekvienos agentūros valdybai ir direktoriui;

               22.

               atkreipia dėmesį į vidaus auditoriaus 2006 m. metinėje veiklos ataskaitoje pateiktą išlygą:
               „Komisijos vidaus auditorius negali tinkamai atlikti savo, kaip Bendrijos įstaigų vidaus auditoriaus, pareigų, jam priskirtų pagal Finansinio reglamento 185 straipsnį, dėl darbuotojų trūkumo“;

               23.

               tačiau atkreipia dėmesį į vidaus auditoriaus jo 2006 m. veiklos ataskaitoje pateiktą pastabą, kad nuo 2007 m., kai Komisija Vidaus audito tarnybai (VAT) suteiks papildomų personalo išteklių, visų veikiančių reguliavimo agentūrų vidaus auditas bus atliekamas kasmet;

               24.

               atkreipia dėmesį į vis didėjantį reguliavimo ir vykdomųjų agentūrų ir bendrų įmonių, kurių auditą turi atlikti VAT pagal Finansinio reglamento 185 straipsnį, skaičių; prašo Komisiją pranešti atsakingam komitetui apie tai, ar VAT turimų personalo išteklių pakaks visų minėtųjų įstaigų metiniam auditui ateityje atlikti;

               25.

               pažymi, kad pagal Reglamento (EB, Euratomas) Nr. 2343/2002 72 straipsnio 5 dalį kiekvienais metais kiekviena agentūra biudžeto įvykdymą patvirtinančiai institucijai ir Komisijai siunčia savo direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir dėl tų rekomendacijų atliktus veiksmus; prašo agentūras nurodyti, ar tai daroma, ir jei taip, kaip;

               26.

               atkreipia dėmesį, turėdamas mintyje vidaus audito pajėgumus, ypač mažesnėse agentūrose, į vidaus auditoriaus pasiūlymą, 2006 m. rugsėjo 14 d. pateiktą Parlamento atsakingam komitetui, pagal kurį mažesnėms agentūroms turėtų būti leista pirkti vidaus audito paslaugas iš privataus sektoriaus;

         Agentūrų įvertinimas

               27.

               primena bendrą Parlamento, Tarybos ir Komisijos pareiškimą (9), dėl kurio buvo suderėta per taikinimą Ecofin biudžeto klausimų Tarybos 2007 m. liepos 13 d. posėdyje ir kuriame raginama i) pateikti agentūrų, kurias Komisija ketina vertinti, sąrašą ir ii) pateikti jau įvertintų agentūrų sąrašą kartu su svarbiausių rezultatų santrauka;

         Drausminės procedūros

               28.

               pažymi, kad pavienėms agentūroms dėl jų dydžio sunku sukurti ad hoc drausmės komisijas, kurias sudarytų atitinkamos kategorijos darbuotojai, ir kad Komisijos tyrimų ir drausmės tarnyba (angl. IDOC) neatsakinga už agentūras; ragina agentūras apsvarstyti galimybę įsteigti bendrą agentūrų drausmės komisiją;

         Tarpinstitucinio susitarimo projektas

               29.

               primena Komisijos pateiktą Tarpinstitucinio susitarimo dėl Europos reguliavimo agentūrų sistemos projektą (COM(2005) 59), kuriuo buvo siekiama sukurti horizontaliąją Europos reguliavimo agentūrų steigimo, struktūros, veiklos, įvertinimo ir kontrolės sistemą; pažymi, kad projektas yra naudinga iniciatyva siekiant pagrįsti agentūrų steigimą ir veiklą; pažymi, kad Komisijos 2006 m. suvestinėje ataskaitoje (3.1 dalyje, COM(2007) 274) nurodoma, kad nors po projekto paskelbimo derybos nutrūko, 2006 m. pabaigoje Taryboje vėl pradėtos diskusijos šiuo klausimu; apgailestauja, kad nepavyko pasiekti daugiau pažangos siekiant jį priimti;

               30.

               taigi palankiai vertina Komisijos įsipareigojimą per 2008 m. pateikti komunikatą dėl reguliavimo agentūrų ateities;

         Savo veiklą finansuojančios agentūros

               31.

               primena, kad dviejų savo veiklą finansuojančių agentūrų atžvilgiu apie biudžeto įvykdymą direktoriui patvirtina administracinė valdyba; pažymi, kad abi agentūros sukaupė didelį perteklių iš pajamų iš mokesčių, perkeltų iš ankstesnių metų:

                           —

                           Vidaus rinkos derinimo tarnyba pinigais ir pinigų ekvivalentais – 281 mln. EUR (10),

                           —

                           Bendrijos augalų veislių tarnyba pinigais ir pinigų ekvivalentais – 18 mln. EUR (11);

         Specialiosios pastabos

               32.

               atkreipia dėmesį į Audito Rūmų 2006 m. ataskaitoje pateiktą pastabą, kad 2006 m. susikaupusios perteklinės biudžeto lėšos sudarė 16,9 mln. EUR, taip pat kad 2007 m. Centras grąžins 9,3 mln. EUR savo klientams; pritaria Audito Rūmų nuomonei, jog toks perteklinių lėšų kaupimas parodo, kad Centro vertimų kainų nustatymo metodas nepakankamai tikslus;

               33.

               taip pat atkreipia dėmesį į tai, kad Audito Rūmai nustatė, jog įdarbindamas vertėjus Centras raštu nepateikė informacijos apie taisykles, taikytas vertinant kandidatų bylas;

               34.

               nagrinėdamas galutines ataskaitas atkreipia dėmesį, kad Centras skyrė 2 021 126 EUR darbuotojų pensijų įnašams ir 197 000 EUR neišnaudotoms atostogoms apmokėti;

               35.

               pastebi, kad Centro valdyba paskyrė naują direktorių, kuris pradėjo eiti savo pareigas 2006 m. gegužės 1 d.;

               36.

               tikisi, kad greitai bus rasti Centro patalpų problemos ir darbdavių mokamų pensijų įnašų klausimo sprendimai;

               37.

               teigiamai vertina tai, kad, kaip nurodyta Centro veiklos ataskaitoje, 2006 m. jis toliau įgyvendino Komisijos VAT rekomendacijas dėl darbo aprašymų užbaigimo ir atnaujinimo, leidimus duodančių pareigūnų informavimo apie jų pareigas, ankstesnio pranešimų apie laisvas darbo vietas skelbimo, tinkamos Centro veiklos stebėsenos, rizikos įvertinimo, aiškaus sprendimo, ar Centras yra subsidijuojama, ar savo veiklą finansuojanti institucija, taip pat visų pagrindinių funkcijų perdavimo procedūros nustatymo;

               38.

               atkreipia dėmesį, kad Centras 2008 m. vasario mėn. įdarbino vidaus auditorių.

      (1)  OL C 261, 2007 10 31, p. 42.

      (2)  OL C 309, 2007 12 19, p. 94.

      (3)  OL L 248, 2002 9 16, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.

      (6)  OL L 187, 2008 7 15, p. 122.

      (7)  Europos Parlamento rezoliucija su pastabomis, sudarančiomis neatskiriamą sprendimo dėl 2003 finansinių metų Europos Sąjungos įstaigų vertimo centro biudžeto įvykdymo patvirtinimo jo direktoriui dalį (OL L 196, 2005 7 27, p. 101).

      (8)  OL C 273, 2007 11 15, p. 1.

      (9)  Tarybos dokumentas DS 605/1/07 Rev1.

      (10)  Šaltinis: Ataskaita dėl Vidaus rinkos derinimo tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 141).

      (11)  Šaltinis: Ataskaita dėl Bendrijos augalų veislių tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 135).


title: 2007/390/EB: 2007 m. birželio 7 d. Komisijos sprendimas dėl išlaidų informacinėms struktūroms ir komunikacijos priemonėms gyvūnų sveikatos ir gerovės srityje finansavimo 2007 m.

text:
8.6.2007

               LT

               Europos Sąjungos oficialusis leidinys

               L 146/21

      KOMISIJOS SPRENDIMAS

   2007 m. birželio 7 d.
   dėl išlaidų informacinėms struktūroms ir komunikacijos priemonėms gyvūnų sveikatos ir gerovės srityje finansavimo 2007 m.
   (2007/390/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 17, 37 ir 37a straipsnius,
   kadangi:

               (1)

               Už 2002 m. gruodžio 30 d. Komisijos sprendime 2003/24/EB dėl integruotos kompiuterinės veterinarijos sistemos sukūrimo (2) numatytos TRACES programos prieglobą, valdymą ir priežiūrą yra atsakinga Komisija, todėl reikalingas Bendrijos finansavimas. Ši finansinė parama grindžiama Sprendimo 90/424/EEB 37a straipsniu.

               (2)

               Remiantis 1982 m. gruodžio 21 d. Tarybos direktyva 82/894/EEB dėl pranešimo apie gyvūnų ligas Bendrijoje (3)2005 m. kovo 1 d. Komisijos sprendimu 2005/176/EB, nustatančiu šifruotą pranešimo apie gyvūnų ligas formą ir kodus remiantis Tarybos direktyva 82/894/EEB (4), sukurta pranešimo sistema turi būti atnaujinta atliekant būtinus techninius patobulinimus. Bendrijos finansinė parama grindžiama Sprendimo 90/424/EEB 37 straipsniu.

               (3)

               Pagal informacijos apie gyvūnų sveikatą ir gerovę politiką reikia skleisti žinias apie šioje srityje daroma techninę ir mokslinę pažangą. Bendrijos finansinė parama grindžiama Sprendimo 90/424/EEB 17 straipsniu.

               (4)

               Šis sprendimas laikomas sprendimu finansuoti pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 75 straipsnį ir pagal 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (6), 90 straipsnį.

               (5)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   TRACES
   Sprendimu 2003/24/EB sukurtos TRACES sistemos prieglobai, valdymui ir priežiūrai skiriamos tokios sumos nurodytiems tikslams:

               —

               560 000 EUR prieglobai,

               —

               440 000 EUR įsigyti logistikos priemonėms, kurios reikalingos teikiant pagalbą sistemos naudotojams,

               —

               200 000 EUR įsigyti priežiūros priemonėms, kurios reikalingos sistemai atnaujinti atsižvelgiant į teisinę ir techninę raidą,

               —

               300 000 EUR reikalingai informacinių sistemų plėtrai.

         2 straipsnis
   Pranešimo apie gyvūnų ligas sistema
   Sprendime 2005/176/EB nurodytai pranešimo sistemai atnaujinti skiriama 150 000 EUR.
   3 straipsnis
   Gyvūnų sveikatos ir gerovės sričių informacijos sklaida
   Kompetentingoms institucijoms ir piliečiams skirtai Komisijos informacijai, susijusiai su gyvūnų sveikatos ir gerovės srities Bendrijos teisės aktais, perduoti skiriamos tokios sumos nurodytiems tikslams:

               —

               240 000 EUR gyvūnų sveikatos srities leidiniams ir informacijos sklaidai bei strategijai,

               —

               130 000 EUR gyvūnų gerovės srities leidiniams ir informacijos sklaidai bei strategijai.

         4 straipsnis
   Viešųjų pirkimų sutarčių sudarymo tvarka
   Vykdytojai bus atrenkami pagal esamas tipines sutartis arba pagal 2007 m. paskelbtus konkursus.

      Priimta Briuselyje, 2007 m. birželio 7 d.

            Komisijos vardu

         Markos KYPRIANOU

            Komisijos narys

      (1)  OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).

      (2)  OL L 8, 2003 1 14, p. 44.

      (3)  OL L 378, 1982 12 31, p. 58. Direktyva su paskutiniais pakeitimais, padarytais Komisijos sprendimu 2004/216/EB (OL L 67, 2004 3 5, p. 27).

      (4)  OL L 59, 2005 3 5, p. 40. Sprendimas su pakeitimais, padarytais Sprendimu 2006/924/EB (OL L 354, 2006 12 14, p. 48).

      (5)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (6)  OL L 357, 2002 12 31, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 478/2007 (OL L 111, 2007 4 28, p. 13).


title: 2017 m. sausio 10 d. Politinio ir saugumo komiteto sprendimas (BUSP) 2017/112, kuriuo skiriamas Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos vadas (EUTM RCA/1/2017)

text:
24.1.2017

               LT

               Europos Sąjungos oficialusis leidinys

               L 18/47

         POLITINIO IR SAUGUMO KOMITETO SPRENDIMAS (BUSP) 2017/112
   2017 m. sausio 10 d.
   kuriuo skiriamas Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos vadas (EUTM RCA/1/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2016 m. balandžio 19 d. Tarybos sprendimą (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (1), ypač į jo 5 straipsnį,
   kadangi:

               (1)

               Sprendimu (BUSP) 2016/610 brigados generolas Eric HAUTECLOQUE-RAYSZ buvo paskirtas EUTM RCA ES misijos vadu;

               (2)

               remiantis Sprendimo (BUSP) 2016/610 5 straipsnio 1 dalimi, Taryba įgaliojo Politinį ir saugumo komitetą (PSK) pagal Europos Sąjungos sutarties 38 straipsnį priimti atitinkamus sprendimus dėl vėlesnių ES misijos vadų skyrimo;

               (3)

               2016 m. lapkričio 16 d. ES karinis komitetas rekomendavo patvirtinti Eurokorpuso bendrojo komiteto pasiūlytą brigados generolo Herman RUYS kandidatūrą, nuo 2017 m. sausio 16 d. skiriant jį nauju EUTM RCA ES misijos vadu vietoj brigados generolo Eric HAUTECLOQUE-RAYSZ;

               (4)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Brigados generolas Herman RUYS skiriamas Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos vadu nuo 2017 m. sausio 16 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. sausio 10 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 104, 2016 4 20, p. 21.


title: 2004/526/EB:2004 m. birželio 17 d. Europos centrinio banko sprendimas, dėl Europos centrinio banko bendrosios tarybos darbo reglamento patvirtinimo (BCE/2004/12)

text:
30.6.2004

               LT

               Europos Sąjungos oficialusis leidinys

               L 230/61

      EUROPOS CENTRINIO BANKO SPRENDIMAS

   2004 m. birželio 17 d.
   dėl Europos centrinio banko bendrosios tarybos darbo reglamento patvirtinimo
   (BCE/2004/12)
   (2004/526/EB)
   EUROPOS CENTRINIO BANKO BENDROJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 46.4 straipsnį,
   NUSPRENDĖ:
   Vienintelis straipsnis
   1998 m. rugsėjo 1 d. Europos centrinio banko bendrosios tarybos darbo reglamentas pakeičiamas toliau pateikiamomis nuostatomis, įsigaliojančiomis 2004 m. liepos 1 d.:

      „EUROPOS CENTRINIO BANKO BENDROSIOS TARYBOS DARBO REGLAMENTAS
      ĮŽANGINIS SKYRIUS
      1 straipsnis
      Apibrėžimai
      Šis Darbo reglamentas papildo Europos bendrijos steigimo sutartį bei Europos centrinių bankų sistemos ir Europos centrinio banko statutą. Šiame Darbo reglamente naudojamos sąvokos turi tą pačią reikšmę kaip ir Sutartyje bei Statute.
      I SKYRIUS
      BENDROJI TARYBA
      2 straipsnis
      Bendrosios tarybos posėdžių data ir vieta
      1.   Pirmininko siūlymu Bendroji taryba nusprendžia dėl savo posėdžių datų.
      2.   Pirmininkas kviečia Bendrosios tarybos posėdį, jei prašymą dėl posėdžio pateikia bent trys Bendrosios tarybos nariai.
      3.   Pirmininkas taip pat gali kviesti Bendrosios tarybos posėdžius kai tik jis (ji) mano, kad to reikia.
      4.   Bendrosios tarybos posėdžiai paprastai vyksta Europos centrinio banko (ECB) patalpose.
      5.   Posėdžiai taip pat gali vykti telekonferencijos būdu, nebent tam prieštarautų bent trys valdytojai.
      3 straipsnis
      Dalyvavimas Bendrosios tarybos posėdžiuose
      1.   Išskyrus šiame dokumente nustatytus atvejus, Bendrosios tarybos posėdžiuose gali dalyvauti tik jos nariai, kiti Vykdomosios valdybos nariai, Europos Sąjungos Tarybos Pirmininkas ir Europos Bendrijų Komisijos narys.
      2.   Kiekvieną valdytoją paprastai gali lydėti vienas asmuo.
      3.   Jei Bendrosios tarybos narys negali dalyvauti posėdyje, jis (ji) gali raštu paskirti pakaitinį asmenį dalyvauti posėdyje ir balsuoti jo (jos) vardu. Šis rašytinis pranešimas siunčiamas pirmininkui likus pakankamai laiko iki posėdžio. Tokį pakaitinį asmenį paprastai gali lydėti vienas asmuo.
      4.   Pirmininkas skiria ECB personalo narį sekretoriumi. Sekretorius padeda pirmininkui rengti Bendrosios tarybos posėdžius ir surašo jų protokolus.
      5.   Bendroji taryba taip pat gali pakviesti kitus asmenis dalyvauti jos posėdžiuose jeigu ji mano, kad tai yra tinkama.
      4 straipsnis
      Balsavimas
      1.   Kad Bendroji taryba galėtų balsuoti, turi būti dviejų trečdalių jos narių ar jų pakaitinių asmenų kvorumas. Jeigu kvorumo nėra, pirmininkas gali kviesti neeilinį posėdį, kuriame sprendimai gali būti priimami nesant kvorumo.
      2.   Jeigu Statute nenustatyta kitaip, sprendimai priimami paprasta balsų dauguma.
      3.   Bendroji taryba pradeda balsuoti pirmininko prašymu. Pirmininkas taip pat inicijuoja balsavimo procedūrą bet kurio Bendrosios tarybos nario prašymu.
      4.   Sprendimai taip pat gali būti priimami raštu, nebent tam prieštarautų bent trys Bendrosios tarybos nariai. Reikalavimai rašytinei procedūrai yra:

                  i)

                  paprastai ne mažiau kaip dešimt darbo dienų, kad kiekvienas Bendrosios tarybos narys galėtų apsvarstyti. Skubos atveju, kuris turi būti pateisintas prašyme, šis laikotarpis gali būti sutrumpintas iki penkių darbo dienų, ir

                  ii)

                  kiekvieno Bendrosios tarybos nario asmens parašas, ir

                  iii)

                  įrašas apie kiekvieną tokį sprendimą artimiausio Bendrosios tarybos posėdžio protokole.

            5 straipsnis
      Bendrosios tarybos posėdžių organizavimas
      1.   Bendroji taryba patvirtina kiekvieno posėdžio darbotvarkę. Pirmininkas sudaro išankstinę darbotvarkę, kuri drauge su susijusiais dokumentais išsiunčiama Bendrosios tarybos nariams ir kitiems kompetentingiems dalyviams ne vėliau kaip likus aštuonioms dienoms iki posėdžio, išskyrus nepaprastus atvejus, kuriais pirmininkas atitinkamai veikia atsižvelgdamas į aplinkybes. Pirmininko arba bet kurio Bendrosios tarybos nario siūlymu Bendroji taryba gali nuspręsti išbraukti arba įtraukti klausimus į išankstinę darbotvarkę. Jei susiję dokumentai nebuvo tinkamu laiku pateikti Bendrosios tarybos nariams, bent trijų Bendrosios tarybos narių prašymu klausimas išbraukiamas iš darbotvarkės.
      2.   Bendrosios tarybos posėdžių protokolas pateikiamas tvirtinti jos nariams artimiausiame posėdyje (arba, jei reikia, anksčiau, rašytinės procedūros būdu), ir jį pasirašo pirmininkas.
      II SKYRIUS
      BENDROSIOS TARYBOS RYŠYS SU EUROPOS CENTRINIŲ BANKŲ SISTEMOS UŽDAVINIAIS
      6 straipsnis
      Santykis tarp Bendrosios tarybos ir Valdančiosios tarybos
      1.   Nepažeidžiant kitų Bendrosios tarybos pareigų, įskaitant pareigas pagal Statuto 44 straipsnį, Bendroji taryba visų pirma prisideda atliekant 6.2–6.8 straipsniuose išvardytus uždavinius.
      2.   Bendroji taryba prisideda atliekant ECB patariamuosius uždavinius pagal Statuto 4 straipsnį ir 25.1 straipsnį.
      3.   Bendroji taryba prisideda atliekant ECB statistikos uždavinius:

                  —

                  stiprindama bendradarbiavimą tarp visų Europos Sąjungos nacionalinių centrinių bankų, kad padėtų remti ECB uždavinius statistikos srityje,

                  —

                  prireikus prisidėdama prie taisyklių ir praktikos, kuria vadovaujasi visi Europos Sąjungos nacionaliniai centriniai bankai rinkdami, kaupdami ir platindami statistinę informaciją, suvienodinimo ir

                  —

                  teikdama Valdančiajai tarybai samprotavimus dėl rekomendacijų statistikos srityje projektų, pagal Statuto 42 straipsnį, prieš juos priimant.

            4.   Bendroji taryba prisideda vykdant ECB įsipareigojimus dėl atskaitomybės pagal Statuto 15 straipsnį teikdama Valdančiajai tarybai samprotavimus dėl metų pranešimo prieš jį priimant.
      5.   Bendroji taryba prisideda prie apskaitos taisyklių ir operacijų atskaitomybės standartizavimo pagal Statuto 26.4 straipsnį teikdama Valdančiajai tarybai samprotavimus dėl taisyklių projekto prieš jas priimant.
      6.   Bendroji taryba prisideda imantis kitų priemonių vadovaujantis Statuto 29.4 straipsniu teikdama Valdančiajai tarybai samprotavimus dėl tokių planuojamų priemonių prieš jų imantis.
      7.   Bendroji taryba prisideda nustatant Europos centrinio banko personalo įdarbinimo sąlygas teikdama Valdančiajai tarybai samprotavimus dėl jų projekto prieš jas priimant.
      8.   Bendroji taryba prisideda atliekant pasirengimą neatšaukiamai nustatyti valiutos kursus pagal Statuto 47.3 straipsnį teikdama Valdančiajai tarybai samprotavimus dėl:

                  —

                  ECB nuomonių pagal Sutarties 123 straipsnio 5 dalį projektų ir

                  —

                  bet kurių kitų ECB nuomonių dėl Bendrijos teisės aktų, kurie turi būti priimami kai nukrypimas panaikinamas, projektų, ir

                  —

                  sprendimų pagal Protokolo dėl tam tikrų su Jungtine Didžiosios Britanijos ir Šiaurės Airijos Karalyste susijusių nuostatų 10 punktą.

            9.   Kai Bendrosios tarybos prašoma prisidėti atliekant ECB uždavinius pagal pirmiau išvardytas dalis, tam atlikti jai skiriamas pakankamas laikotarpis, kuris negali būti trumpesnis negu dešimt darbo dienų. Skubos atveju, kuris turi būti pateisintas prašyme, šis laikotarpis gali būti sutrumpintas iki penkių darbo dienų. Pirmininkas gali nuspręsti naudoti rašytinę procedūrą.
      10.   Vadovaudamasis Statuto 47.4 straipsniu pirmininkas praneša Bendrajai tarybai apie Valdančiosios tarybos priimtus sprendimus.
      7 straipsnis
      Santykis tarp Bendrosios tarybos ir Vykdomosios valdybos
      1.   ECB bendrajai tarybai suteikiama galimybė išdėstyti savo samprotavimus prieš Vykdomajai valdybai:

                  —

                  įgyvendinant Valdančiosios tarybos teisės aktus, kurių atžvilgiu pagal Europos centrinio banko darbo reglamento 12.1 straipsnį reikalingas Bendrosios tarybos įnašas,

                  —

                  pagal Statuto 12.1 straipsnį Valdančiosios tarybos perduotų įgaliojimų ribose priimant teisės aktus, kurių atžvilgiu pagal Europos centrinio banko darbo reglamento 12.1 straipsnį reikalingas Bendrosios tarybos įnašas.

            2.   Kai Bendrosios tarybos prašoma išdėstyti savo samprotavimus pagal šio straipsnio pirmąją dalį, tam atlikti jai skiriamas pakankamas laikotarpis, kuris negali būti trumpesnis negu dešimt darbo dienų. Skubos atveju, kuris turi būti pateisintas prašyme, šis laikotarpis gali būti sutrumpintas iki penkių darbo dienų. Pirmininkas gali nuspręsti naudoti rašytinę procedūrą.
      8 straipsnis
      Europos centrinių bankų sistemos komitetai
      1.   Pagal savo kompetenciją Bendroji taryba gali prašyti komitetų, kuriuos įsteigė Valdančioji taryba pagal Europos centrinio banko darbo reglamento 9 straipsnį, atlikti tyrimus konkrečiomis temomis.
      2.   Kiekvienos nedalyvaujančios valstybės narės nacionalinis centrinis bankas gali paskirti ne daugiau kaip po du personalo narius dalyvauti komiteto posėdžiuose, kai komitetas nagrinėja Bendrosios tarybos kompetencijai priklausančius klausimus, ir kai komitetui pirmininkaujantis asmuo ir Vykdomoji valdyba mano, kad tai yra tinkama.
      III SKYRIUS
      SPECIALIOS PROCEDŪRINĖS NUOSTATOS
      9 straipsnis
      Teisinės priemonės
      1.   ECB sprendimus pagal Statuto 46.4 straipsnį ir 48 straipsnį bei pagal šį Darbo reglamentą, taip pat ECB rekomendacijas ir ECB nuomones, kurias Bendroji taryba priima pagal Statuto 44 straipsnį, pasirašo pirmininkas.
      2.   Visos ECB teisinės priemonės numeruojamos, apie jas pranešama ir jos skelbiamos vadovaujantis Europos centrinio banko darbo reglamento 17.7 straipsniu.
      10 straipsnis
      ECB dokumentų konfidencialumas ir galimybė susipažinti su jais
      1.   Bendrosios tarybos ir visų komitetų ar grupių, kurie nagrinėja jos kompetencijai priklausančius klausimus, posėdžiai yra konfidencialūs, nebent Bendroji taryba įgaliotų pirmininką viešai paskelbti jų svarstymų rezultatus.
      2.   Galimybę visuomenei susipažinti su Bendrosios tarybos ir visų komitetų ar grupių, kurie nagrinėja jos kompetencijai priklausančius klausimus, parengtais dokumentais reglamentuoja pagal Europos centrinio banko darbo reglamento 23.2 straipsnį priimtas Valdančiosios tarybos sprendimas.
      3.   Bendrosios tarybos ir visų komitetų ar grupių, kurie nagrinėja jos kompetencijai priklausančius klausimus, parengti dokumentai klasifikuojami ir tvarkomi pagal administraciniame aplinkraštyje, priimtame pagal Europos centrinio banko darbo reglamento 23.3 straipsnį, nustatytas taisykles. Su jais galima laisvai susipažinti po 30 metų, nebent sprendimus priimantys organai nuspręstų kitaip.
      11 straipsnis
      Taikymo pabaiga
      Kai pagal Sutarties 122 straipsnio 2 dalį Europos Sąjungos Taryba panaikina visus nukrypimus, ir kai Protokole dėl tam tikrų su Jungtine Didžiosios Britanijos ir Šiaurės Airijos Karalyste susijusių nuostatų nustatyti sprendimai priimami, Bendroji taryba yra paleidžiama ir šis Darbo reglamentas nebetaikomas.“

      Priimta Frankfurte prie Maino, 2004 m. birželio 17 d.

            ECB pirmininkas

         Jean-Claude TRICHET


title: 2004/720/EB: Europos Parlamento sprendimas 2004 m. balandžio 21 d. uždaryti sąskaitas dėl Europos Sąjungos bendrojo biudžeto įvykdymo už 2002 finansinius metus (Komisija)

text:
21.4.2004

               LT

               Europos Sąjungos oficialusis leidinys

               L 330/14

         EUROPOS PARLAMENTO SPRENDIMAS
   2004 m. balandžio 21 d.
   uždaryti sąskaitas dėl Europos Sąjungos bendrojo biudžeto įvykdymo už 2002 finansinius metus (Komisija)
   (2004/720/EB)

    ---documentbreak---

               21.4.2004

               LT

               Europos Sąjungos oficialusis leidinys

               L 330/14

         EUROPOS PARLAMENTO REZOLIUCIJA
   lydinti sprendimą dėl Europos Sąjungos bendrojo biudžeto įvykdymo patvirtinimo už 2002 finansinius metus (Komisija)


title: 2007/644/EB,Euratomas: 2007 m. rugsėjo 18 d. Tarybos ir Komisijos sprendimas dėl Europos Bendrijų bei jų valstybių narių ir Ukrainos partnerystės ir bendradarbiavimo susitarimo (PBS) protokolo, siekiant atsižvelgti į Bulgarijos Respublikos ir Rumunijos prisijungimą prie PBS, sudarymo

text:
6.10.2007

               LT

               Europos Sąjungos oficialusis leidinys

               L 261/25

      TARYBOS IR KOMISIJOS SPRENDIMAS

   2007 m. rugsėjo 18 d.
   dėl Europos Bendrijų bei jų valstybių narių ir Ukrainos partnerystės ir bendradarbiavimo susitarimo (PBS) protokolo, siekiant atsižvelgti į Bulgarijos Respublikos ir Rumunijos prisijungimą prie PBS, sudarymo
   (2007/644/EB, Euratomas)
   EUROPOS SĄJUNGOS TARYBA IR EUROPOS BENDRIJŲ KOMISIJA,
   atsižvelgdamos į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies antru sakiniu bei 300 straipsnio 3 dalies pirma pastraipa,
   atsižvelgdamos į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdamos į Bulgarijos ir Rumunijos stojimo aktą, ypač į jo 6 straipsnio 2 dalį,
   atsižvelgdamos į Komisijos pasiūlymą,
   atsižvelgdamos į Europos Parlamento nuomonę,
   atsižvelgdamos į Tarybos pritarimą pagal Europos atominės energijos bendrijos steigimo sutarties 101 straipsnį,
   kadangi:

               (1)

               Europos Bendrijų bei jų valstybių narių ir Ukrainos partnerystės ir bendradarbiavimo susitarimo (PBS) protokolas, siekiant atsižvelgti į Bulgarijos Respublikos ir Rumunijos prisijungimą prie PBS (1), Europos bendrijos ir jos valstybių narių vardu buvo pasirašytas 2007 m. kovo 27 d. pagal Tarybos sprendimą 2007/251/EB (2).

               (2)

               Kol protokolas neįsigaliojo, jis taikomas laikinai nuo pasirašymo dienos.

               (3)

               Protokolas turėtų būti patvirtintas,

         NUSPRENDĖ:
   1 straipsnis
   Europos Bendrijų bei jų valstybių narių ir Ukrainos partnerystės ir bendradarbiavimo susitarimo (PBS) protokolas, siekiant atsižvelgti į Bulgarijos Respublikos ir Rumunijos prisijungimą prie PBS, patvirtinamas Europos bendrijos, Europos atominės energijos bendrijos ir valstybių narių vardu.
   2 straipsnis
   Tarybos pirmininkas pateikia protokolo 3 straipsnio 2 dalyje numatytą pranešimą Europos bendrijos ir jos valstybių narių vardu. Komisijos pirmininkas tokį pranešimą tuo pat metu pateikia Europos atominės energijos bendrijos vardu.

      Priimta Briuselyje, 2007 m. rugsėjo 18 d.

            Tarybos vardu

            Pirmininkas

         R. PEREIRA

            Komisijos vardu

            Pirmininkas

         José Manuel BARROSO

      (1)  OL L 110, 2007 4 27, p. 29.

      (2)  OL L 110, 2007 4 27, p. 27.


title: 2017 m. balandžio 27 d. Europos Parlamento sprendimas (ES) 2017/1642 dėl Europos profesinio mokymo plėtros centro 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/176

         EUROPOS PARLAMENTO SPRENDIMAS (ES) 2017/1642
   2017 m. balandžio 27 d.
   dėl Europos profesinio mokymo plėtros centro 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos profesinio mokymo plėtros centro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos profesinio mokymo plėtros centro 2015 finansinių metų metinių finansinių ataskaitų su Centro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Centras įvykdė 2015 finansinių metų biudžetą (05873/2017 – C8-0048/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (4), ypač į jo 12a straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A8-0145/2017),

               1.

               patvirtina Europos profesinio mokymo plėtros centro direktoriui, kad Centro 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 32.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 39, 1975 2 13, p. 1.

      (5)  OL L 328, 2013 12 7, p. 42.


title: 2015 m. balandžio 29 d. Europos Parlamento sprendimas (ES, Euratomas) 2015/1618 dėl Mažųjų ir vidutinių įmonių reikalų vykdomosios įstaigos (buvusioji Konkurencingumo ir inovacijų vykdomoji įstaiga) 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/99

      EUROPOS PARLAMENTO SPRENDIMAS (ES, EURATOMAS) 2015/1618
      2015 m. balandžio 29 d.
      dėl Mažųjų ir vidutinių įmonių reikalų vykdomosios įstaigos (buvusioji Konkurencingumo ir inovacijų vykdomoji įstaiga) 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos Sąjungos 2013 finansinių metų bendrąjį biudžetą (1),

                  —

                  atsižvelgdamas į Europos Sąjungos 2013 finansinių metų konsoliduotąsias metines ataskaitas (COM(2014) 510 – C8-0140/2014) (2),

                  —

                  atsižvelgdamas į Mažųjų ir vidutinių įmonių reikalų vykdomosios įstaigos (buvusioji Konkurencingumo ir inovacijų vykdomoji įstaiga) 2013 finansinių metų galutines metines finansines ataskaitas (3),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2012 finansinių metų biudžeto įvykdymo patvirtinimu (COM(2014) 607), ir kartu pridedamus Komisijos tarnybų darbo dokumentus (SWD(2014) 285, SWD(2014) 286),

                  —

                  atsižvelgdamas į Komisijos 2013 m. atlikto vidaus audito metinę ataskaitą biudžeto įvykdymą tvirtinančiai institucijai (COM(2014) 615) ir pridėtą Komisijos tarnybų darbo dokumentą (SWD(2014) 293),

                  —

                  atsižvelgdamas į Audito Rūmų ataskaitą dėl Mažųjų ir vidutinių įmonių reikalų vykdomosios įstaigos (buvusioji Konkurencingumo ir inovacijų vykdomoji įstaiga) 2013 finansinių metų metinių finansinių ataskaitų kartu su Įstaigos atsakymais (4),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

                  —

                  atsižvelgdamas į 2015 m. vasario 17 d. Tarybos rekomendaciją dėl patvirtinimo, kad vykdomosios įstaigos įvykdė 2013 finansinių metų biudžetą (05305/2015 – C8-0048/2015),

                  —

                  atsižvelgdamas į Sutarties dėl Europos Sąjungos veikimo 317, 318 ir 319 straipsnius,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (7), ypač į jo 62, 164, 165 ir 166 straipsnius,

                  —

                  atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 14 straipsnio 3 dalį,

                  —

                  atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9), ypač į jo 66 straipsnio pirmą ir antrą pastraipas,

                  —

                  atsižvelgdamas į 2003 m. gruodžio 23 d. Komisijos sprendimą 2004/20/EB, kuriuo įsteigiama „Pažangios energetikos vykdomoji įstaiga“, kuriai taikant Tarybos reglamentą (EB) Nr. 58/2003 pavedama administruoti Bendrijos veiksmus energetikos srityje (10),

                  —

                  atsižvelgdamas į 2013 m. gruodžio 17 d. Komisijos įgyvendinimo sprendimą 2013/771/ES, kuriuo įsteigiama Mažųjų ir vidutinių įmonių reikalų vykdomoji įstaiga ir panaikinami sprendimai 2004/20/EB ir 2007/372/EB (11),

                  —

                  atsižvelgdamas į Darbo tvarkos taisyklių 93 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8-0101/2015),

                  A.

                  kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis savo atsakomybe, atsižvelgdama į patikimo finansų valdymo principus;

         1.

            patvirtina Mažųjų ir vidutinių įmonių reikalų vykdomosios įstaigos (buvusioji Konkurencingumo ir inovacijų vykdomoji įstaiga) direktoriui, kad Įstaigos 2013 finansinių metų biudžetas įvykdytas;

         2.

            išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2013 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis;

         3.

            paveda Pirmininkui perduoti šį sprendimą, sprendimą dėl Europos Sąjungos 2013 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Mažųjų ir vidutinių įmonių reikalų vykdomosios įstaigos (buvusioji Konkurencingumo ir inovacijų vykdomoji įstaiga) direktoriui, Tarybai, Komisijai, Europos Sąjungos Teisingumo Teismui bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL L 66, 2013 3 8.

         (2)  OL C 403, 2014 11 13, p. 1.

         (3)  OL C 408, 2014 11 15, p. 6.

         (4)  OL C 442, 2014 12 10, p. 74.

         (5)  OL C 403, 2014 11 13, p. 128.

         (6)  OL L 248, 2002 9 16, p. 1.

         (7)  OL L 298, 2012 10 26, p. 1.

         (8)  OL L 11, 2003 1 16, p. 1.

         (9)  OL L 297, 2004 9 22, p. 6.

         (10)  OL L 5, 2004 1 9, p. 85.

         (11)  OL L 341, 2013 12 18, p. 73.


title: 2016 m. vasario 12 d. Komisijos sprendimas (ES) 2016/221, kuriuo iš dalies keičiamas Sprendimas (ES) 2015/1937, kuriuo įsteigiama nepriklausoma patariamoji Europos fiskalinė valdyba

text:
17.2.2016

               LT

               Europos Sąjungos oficialusis leidinys

               L 40/15

         KOMISIJOS SPRENDIMAS (ES) 2016/221
   2016 m. vasario 12 d.
   kuriuo iš dalies keičiamas Sprendimas (ES) 2015/1937, kuriuo įsteigiama nepriklausoma patariamoji Europos fiskalinė valdyba
   EUROPOS KOMISIJA,
   atsižvelgdama į Europos Sąjungos sutartį ir į Sutartį dėl Europos Sąjungos veikimo,
   kadangi:

               (1)

               2015 m. spalio 21 d. Komisija priėmė Sprendimą, kuriuo įsteigiama nepriklausoma patariamoji Europos fiskalinė valdyba (1). Tame sprendime išdėstytos kelios nuostatos dėl Valdybos ir jos sekretoriato misijos ir užduočių, sudėties, nepriklausomumo ir veikimo, ir paaiškinama, kad administraciniu požiūriu sekretoriatas turėtų būti priskirtas prie Komisijos Generalinio sekretoriato. Pagal tą sprendimą vyriausiasis ekonomikos analitikas, kurio pareigybė nustatyta 2015 m. balandžio 17 d. Sprendimu C(2015) 2665, eina sekretoriato vadovo pareigas;

               (2)

               2015 m. balandžio 17 d. Komisijos sprendime dėl vyriausiojo ekonomikos analitiko nustatyta, kad vyriausiasis ekonomikos analitikas tikrina būsimus Komisijos sprendimus, susijusius su valstybių narių ekonominės ir biudžeto politikos koordinavimu ir priežiūra. Pagal tą sprendimą vyriausiasis ekonomikos analitikas priskiriamas Už eurą ir socialinį dialogą atsakingam pirmininko pavaduotojui, kuris taip pat gali prašyti vyriausiojo ekonomikos analitiko nuomonės (2);

               (3)

               siekiant darnumo ir veiksmingumo, vyriausiojo ekonomikos analitiko ir Europos fiskalinės valdybos sekretoriato vadovo užduotis dera atskirti;

               (4)

               dėl to Sprendimas, kuriuo įsteigiama nepriklausoma patariamoji Europos fiskalinė valdyba, turėtų būti atitinkamai iš dalies pakeistas,

         NUSPRENDĖ:
   Vienintelis straipsnis
   Komisijos sprendimo (ES) 2015/1937 (3) 3 straipsnio 8 dalis pakeičiama taip:

      „8.   Pasikonsultavusi su Europos fiskalinės valdybos pirmininku, Komisija skiria sekretoriato vadovą. Sekretoriato vadovas skiriamas trejų metų laikotarpiui, kurį galima vieną kartą pratęsti. Jo užduotys apima pasirengimą Valdybos įsteigimui. Kiti sekretoriato nariai yra pareigūnai, laikinieji darbuotojai, sutartininkai ir deleguotieji nacionaliniai ekspertai, kuriuos atrenka sekretoriato vadovas, suderinęs su pirmininku. Visi sekretoriato nariai atrenkami atsižvelgiant į aukšto lygio kvalifikaciją ir patirtį Valdybos veiklai svarbiose srityse ir yra paskiriami arba priskiriami (mis à disposition).
      9.   Nukrypstant nuo 8 dalies, jeigu Europos fiskalinės valdybos pirmininkas dar nepaskirtas, Komisija sekretoriato vadovą skiria tiesiogiai.“

      Priimta Briuselyje 2016 m. vasario 12 d.

            Komisijos vardu

            Pirmininkas

         Jean-Claude JUNCKER

      (1)  C(2015) 8000.

      (2)  C(2015) 2665.

      (3)  2015 m. spalio 21 d. Komisijos sprendimas (ES) 2015/1937, kuriuo įsteigiama nepriklausoma patariamoji Europos fiskalinė valdyba (OL L 282, 2015 10 28, p. 37).


26.2.2016

               LT

               Europos Sąjungos oficialusis leidinys

               C 75/274

         P7_TA(2013)0303
   Ombudsmeno rinkimai
   2013 m. liepos 3 d. Europos Parlamento sprendimas dėl Europos Ombudsmeno išrinkimo
   (2016/C 075/37)

      Europos Parlamentas,

               —

               atsižvelgdamas į Sutartį dėl Europos Sąjungos veikimo, ypač į jos 24 straipsnio trečią pastraipą ir į 228 straipsnį,

               —

               atsižvelgdamas į Europos atominės energijos bendrijos steigimo sutartį, ypač į jos 106a straipsnį,

               —

               atsižvelgdamas į 1994 m. kovo 9 d. Sprendimą 94/262/EAPB, EB, Euratomas dėl ombudsmeno pareigų atlikimą reglamentuojančių nuostatų ir bendrųjų sąlygų (1),

               —

               atsižvelgdamas į Darbo tvarkos taisyklių 204 straipsnį,

               —

               atsižvelgdamas į kvietimą teikti kandidatūras (2),

               —

               atsižvelgdamas į savo 2013 m. liepos 3 d. balsavimo rezultatus,

               1.

               išrenka Emily O'REILLY eiti Europos ombudsmeno pareigas nuo 2013 m. spalio 1 d. iki Parlamento kadencijos pabaigos;

               2.

               kviečia Emily O'REILLY prisiekti Teisingumo Teisme;

               3.

               paveda Pirmininkui paskelbti pridedamą sprendimą Europos Sąjungos oficialiajame leidinyje;

               4.

               paveda Pirmininkui perduoti šį sprendimą Tarybai, Komisijai ir Teisingumo Teismui.

      (1)  OL L 113, 1994 5 4, p. 15.

      (2)  OL C 96, 2013 4 4, p. 24.

         PRIEDAS

         EUROPOS PARLAMENTO SPRENDIMAS

         2013 m. liepos 3 d.

         dėl Europos ombudsmeno išrinkimo

         (Šio priedo tekstas čia nepateikiamas, nes jis atitinka galutinį aktą – Sprendimą 2013/377/ES, Euratomas.)


title: 2008/194/EB: 2008 m. vasario 18 d. Tarybos sprendimas dėl Europos bendrijos ir Singapūro Respublikos Vyriausybės susitarimo dėl oro susisiekimo paslaugų tam tikrų aspektų sudarymo

text:
5.3.2008

               LT

               Europos Sąjungos oficialusis leidinys

               L 60/28

      TARYBOS SPRENDIMAS

   2008 m. vasario 18 d.
   dėl Europos bendrijos ir Singapūro Respublikos Vyriausybės susitarimo dėl oro susisiekimo paslaugų tam tikrų aspektų sudarymo
   (2008/194/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Singapūro Respublikos Vyriausybe dėl oro susisiekimo paslaugų tam tikrų aspektų pagal 2003 m. birželio 5 d. sprendimo priede pateiktus mechanizmus ir nurodymus.

               (3)

               Šis Susitarimas buvo pasirašytas Bendrijos vardu, atsižvelgiant į galimą vėlesnį jo sudarymą pagal Tarybos sprendimą 2006/592/EB (2).

               (4)

               Susitarimą reikėtų patvirtinti,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Singapūro Respublikos Vyriausybės susitarimas dėl oro susisiekimo paslaugų tam tikrų aspektų.
   2 straipsnis
   Tarybos pirmininkas įgaliojamas paskirti asmenį, įgaliotą perduoti Susitarimo 7 straipsnio 1 dalyje numatytą pranešimą.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  2006 m. spalio 12 d. nuomonė (dar nepaskelbta Oficialiajame leidinyje).

      (2)  OL L 243, 2006 9 6, p. 21.


title: 2017 m. birželio 8 d. Tarybos sprendimas (ES) 2017/1107 dėl teisės remti bendrą audiovizualinę produkciją taikymo laikotarpio pratęsimo, kaip numatyta Europos Sąjungos bei jos valstybių narių ir Korėjos Respublikos laisvosios prekybos susitarimo Protokolo dėl bendradarbiavimo kultūros klausimais 5 straipsnyje

text:
22.6.2017

               LT

               Europos Sąjungos oficialusis leidinys

               L 160/33

         TARYBOS SPRENDIMAS (ES) 2017/1107
   2017 m. birželio 8 d.
   dėl teisės remti bendrą audiovizualinę produkciją taikymo laikotarpio pratęsimo, kaip numatyta Europos Sąjungos bei jos valstybių narių ir Korėjos Respublikos laisvosios prekybos susitarimo Protokolo dėl bendradarbiavimo kultūros klausimais 5 straipsnyje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. spalio 1 d. Tarybos sprendimo (ES) 2015/2169 dėl Europos Sąjungos bei jos valstybių narių ir Korėjos Respublikos laisvosios prekybos susitarimo sudarymo (1) 3 straipsnio 1 dalį,
   atsižvelgdama į Europos Komisijos pasiūlymą,
   kadangi:

               (1)

               2015 m. spalio 1 d. Taryba priėmė Sprendimą (ES) 2015/2169 dėl Europos Sąjungos bei jos valstybių narių ir Korėjos Respublikos laisvosios prekybos susitarimo sudarymo (toliau – Sprendimas);

               (2)

               prie Europos Sąjungos bei jos valstybių narių ir Korėjos Respublikos laisvosios prekybos susitarimo pridėto Protokolo dėl bendradarbiavimo kultūros klausimais (toliau – Protokolas) 1 straipsnyje nustatoma Šalių bendradarbiavimo sistema, pagal kurią Šalys sudaro palankesnes sąlygas kultūrinės veiklos, kultūros vertybių ir paslaugų mainams, be kita ko, audiovizualiniame sektoriuje. Pagal Protokolo 5 straipsnio 3 dalį Šalys turėtų sudaryti palankesnes sąlygas kurti bendrą produkciją ES šalies ir Korėjos kūrėjams, be kita ko, suteikdamos teisę bendrai produkcijai taikyti atitinkamas vietos ir regionų kultūrinio turinio rėmimo programas;

               (3)

               pagal Protokolo 5 straipsnio 8 dalies b punktą po pirminio trejų metų laikotarpio teisė bus atnaujinama trejiems metams ir po to ji turėtų būti savaime atnaujinama tokios pat trukmės laikotarpiams, jei Šalis nepanaikins šios teisės, pranešdama raštu ne vėliau kaip prieš tris mėnesius iki pirminio ar bet kurio kito laikotarpio pabaigos;

               (4)

               pagal Sprendimo (ES) 2015/2169 3 straipsnio 1 dalį Komisija turi raštu pranešti Korėjai apie Sąjungos ketinimą nepratęsti teisės (įgaliojimo) taikyti rėmimo programas bendrai produkcijai, kaip numatyta Protokolo 5 straipsnyje, laikydamasi to Protokolo 5 straipsnio 8 dalyje nustatytos tvarkos, nebent Komisijai pasiūlius ir likus keturiems mėnesiams iki laikotarpio, kuriuo taikoma minėta teisė, pabaigos Taryba sutiktų pratęsti jos taikymą. Jei Taryba sutinka toliau taikyti šią teisę, ši nuostata turi būti vėl pradedama taikyti pratęsto teisės taikymo laikotarpio pabaigoje. Konkrečiai dėl teisės taikymo laikotarpio pratęsimo Taryba turi spręsti vieningai;

               (5)

               pagal Protokolo 3 straipsnio 5 dalį įsteigta Sąjungos vietos patarėjų grupė 2016 m. rugsėjo 5 d. pateikė teigiamą nuomonę dėl teisės taikymo laikotarpio pratęsimo, kaip numatyta Protokolo 5 straipsnio 8 dalies a punkte;

               (6)

               Taryba sutinka, kad būtų pratęstas teisės bendrai audiovizualinei produkcijai taikyti atitinkamas Šalių vietos ir regionų kultūrinio turinio rėmimo programas laikotarpis, kaip numatyta Protokolo 5 straipsnio 4, 5, 6 ir 7 dalyse;

               (7)

               šiuo sprendimu neturėtų būti daromas poveikis atitinkamai Sąjungos ir valstybių narių kompetencijai,

         PRIĖMĖ ŠĮ SPRENDIMĄ:
   1 straipsnis
   Teisės bendrai audiovizualinei produkcijai taikyti atitinkamas Šalių vietos ir regionų kultūrinio turinio rėmimo programas, kaip numatyta Protokolo 5 straipsnio 4, 5, 6 ir 7 dalyse, taikymo laikotarpis pratęsiamas trejiems metams – nuo 2017 m. liepos 1 d. iki 2020 m. birželio 30 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. birželio 8 d.

            Tarybos vardu

            Pirmininkė

         K. SIMSON

      (1)  OL L 307, 2015 11 25, p. 2.


title: 2015 m. gruodžio 8 d. Komisijos sprendimas (ES) 2015/2300 dėl Jungtinės Karalystės mokėjimo eurais už tam tikras išlaidas, patiriamas taikant žemės ūkio sektorių teisės aktus (pranešta dokumentu Nr. C(2015) 8576)

text:
10.12.2015

               LT

               Europos Sąjungos oficialusis leidinys

               L 324/35

         KOMISIJOS SPRENDIMAS (ES) 2015/2300
   2015 m. gruodžio 8 d.
   dėl Jungtinės Karalystės mokėjimo eurais už tam tikras išlaidas, patiriamas taikant žemės ūkio sektorių teisės aktus

         (pranešta dokumentu Nr. C(2015) 8576)

   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 108 straipsnį,
   kadangi:

               (1)

               Reglamento (ES) Nr. 1306/2013 108 straipsnyje reikalaujama, kad euro neįsivedusios valstybės narės, išlaidas, patiriamas taikant žemės ūkio sektorių teisės aktus, nusprendusios apmokėti eurais, o ne nacionaline valiuta, imtųsi priemonių užtikrinti, kad euro naudojimas netaptų sisteminiu privalumu, palyginti su nacionalinės valiutos naudojimu;

               (2)

               tokios Jungtinės Karalystės praneštos priemonės anksčiau buvo patvirtintos Komisijos sprendimu (ES) 2015/1352/ (2);

               (3)

               2015 m. spalio 30 d. Jungtinė Karalystė pranešė Komisijai ketinanti padidinti priemonių, kurias įgyvendinant patirtas išlaidas ji apmokės eurais, o ne svarais sterlingais, skaičių ir nurodė priemones, kurios bus taikomos pagal Reglamento (ES) Nr. 1306/2013 108 straipsnį, skirtas užtikrinti, kad euro naudojimas vietoj svaro sterlingo netaptų sisteminiu privalumu;

               (4)

               Jungtinės Karalystės planuojamas priemones galima apibendrinti taip:

                           —

                           Sąjungos teisės aktuose nustatytos ar juos taikant susidarančios sumos veiklos vykdytojams gali būti išmokamos eurais,

                           —

                           veiklos vykdytojai prisiima visą valiutos kurso riziką, kylančią keičiant eurus į svarus sterlingus,

                           —

                           veiklos vykdytojai turi prisiimti nuolatinį įsipareigojimą mažiausiai vieniems metams,

                           —

                           kiek tai susiję su bazine išmoka ir kitomis tiesioginėmis išmokomis, nurodytomis Europos Parlamento ir Tarybos reglamente (ES) Nr. 1307/2013 (3), veiklos vykdytojai renkasi išmokas eurais teikdami paraiškas, kaip nurodyta Komisijos įgyvendinimo reglamento (ES) Nr. 809/2014 (4) 13 straipsnio 1 dalyje,

                           —

                           kiek tai susiję su rinkos priemonėmis pagal Europos Parlamento ir Tarybos reglamentą (ES) Nr. 1308/2013 (5), Tarybos reglamentą (ES) Nr. 1370/2013 (6) (išskyrus laikiną išskirtinę pagalbą gyvulininkystės sektoriaus ūkininkams) bei Europos Parlamento ir Tarybos reglamentą (ES) Nr. 510/2014 (7) ir su informacijos apie žemės ūkio produktus teikimo ir jų pardavimo skatinimo priemonėmis pagal Europos Parlamento ir Tarybos reglamentą (ES) Nr. 1144/2014 (8), veiklos vykdytojai turi būti patvirtinti ne vėliau kaip likus trims mėnesiams iki mokėjimo eurais. Apie pageidavimą nutraukti šį susitarimą taip pat būtina pranešti prieš tris mėnesius. Atnaujinti išmokų mokėjimą eurais galima tik po vienų metų laukimo laikotarpio,

                           —

                           kiek tai susiję su laikina išskirtine pagalba gyvulininkystės sektoriaus ūkininkams pagal Komisijos deleguotąjį reglamentą (ES) Nr. 2015/1853 (9), veiklos vykdytojai iki 2015 m. spalio 17 d. turi būti pasirinkę galimybę gauti BŽŪP išmokas eurais;

               (5)

               šios priemonės atitinka Reglamente (ES) Nr. 1306/2013 nustatytą tikslą – užtikrinti, kad euro, o ne nacionalinės valiutos naudojimas netaptų sisteminiu privalumu. Todėl jos turėtų būti patvirtintos;

               (6)

               dėl šios priežasties Sprendimas (ES) 2015/1352 turėtų būti panaikintas ir pakeistas šiuo sprendimu,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu yra patvirtinamos Jungtinės Karalystės 2015 m. spalio 30 d. praneštos priemonės dėl mokėjimo eurais už išlaidas, patiriamas taikant priede išvardytus žemės ūkio sektorių teisės aktus ir, jei taikoma, deleguotuosius arba įgyvendinimo aktus, priimtus remiantis tais teisės aktais.
   2 straipsnis
   Sprendimas (ES) 2015/1352 panaikinamas.
   3 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.

      Priimta Briuselyje 2015 m. gruodžio 8 d.

            Komisijos vardu

         Phil HOGAN

            Komisijos narys

      (1)  OL L 347, 2013 12 20, p. 549.

      (2)  2015 m. liepos 30 d. Komisijos sprendimas (ES) 2015/1352 dėl Jungtinės Karalystės mokėjimo eurais už tam tikras išlaidas, patiriamas taikant žemės ūkio sektorių teisės aktus (OL L 208, 2015 8 5, p. 33).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (4)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

      (5)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

      (6)  2013 m. gruodžio 16 d. Tarybos reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (OL L 346, 2013 12 20, p. 12).

      (7)  2014 m. balandžio 16 d. Europos Parlamento ir Tarybos reglamentas (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (OL L 150, 2014 5 20, p. 1.)

      (8)  2014 m. spalio 22 d. Europos Parlamento ir Tarybos reglamentas (ES) Nr. 1144/2014 dėl informacijos apie žemės ūkio produktus tiekimo ir jų pardavimo skatinimo priemonių, įgyvendinamų vidaus rinkoje ir trečiosiose šalyse, kuriuo panaikinamas Tarybos reglamentas (EB) Nr. 3/2008 (OL L 317, 2014 11 4, p. 56).

      (9)  2015 m. spalio 15 d. Komisijos deleguotasis reglamentas (ES) 2015/1853, kuriuo numatoma laikina išskirtinė pagalba gyvulininkystės sektoriaus ūkininkams (OL L 271, 2015 10 16, p. 25).

      PRIEDAS

         Eurais išreiškiamos ir išmokamos paramos priemonės

                  Schema

                  Reglamentas

                  Tiesioginių išmokų schemos

                  Reglamentas (ES) Nr. 1307/2013

                  Informacijos apie žemės ūkio produktus teikimo ir jų pardavimo skatinimo priemonės

                  Reglamentas (ES) Nr. 1144/2014

                  Jautienos supirkimas

                  Reglamentas (ES) Nr. 1308/2013
                  Reglamentas (ES) Nr. 1370/2013

                  Grūdų supirkimas

                  Sviesto supirkimas

                  Nugriebto pieno miltelių supirkimas

                  Privataus jautienos sandėliavimo parama

                  Privataus sviesto sandėliavimo parama

                  Privataus sūrio sandėliavimo parama

                  Privataus linų pluošto sandėliavimo parama

                  Privataus alyvuogių aliejaus sandėliavimo parama

                  Privataus kiaulienos sandėliavimo parama

                  Privataus avienos ir ožkienos sandėliavimo parama

                  Privataus nugriebto pieno miltelių sandėliavimo parama

                  Privataus baltojo cukraus sandėliavimo parama

                  Pieno ir pieno produktų tiekimo vaikams parama

                  Eksporto grąžinamosios išmokos

                  Perdirbtų žemės ūkio produktų ir prekių, nenurodytų SESV I priede, eksporto grąžinamosios išmokos

                  Reglamentas (ES) Nr. 510/2014
                  Reglamentas (ES) Nr. 1370/2013

                  Laikina išskirtinė pagalba gyvulininkystės sektoriaus ūkininkams

                  Deleguotasis reglamentas (ES) Nr. 2015/1853.


title: 2009/634/EB,Euratomas: 2009 m. balandžio 23 d. Europos Parlamento sprendimas dėl sąskaitų, susijusių su 2007 finansinių metų Europos Sąjungos bendrojo biudžeto vykdymu, uždarymo, III skirsnis – Komisija

text:
26.9.2009

               LT

               Europos Sąjungos oficialusis leidinys

               L 255/71

         2009 m. balandžio 23 d.

      EUROPOS PARLAMENTO SPRENDIMAS

   dėl sąskaitų, susijusių su 2007 finansinių metų Europos Sąjungos bendrojo biudžeto vykdymu, uždarymo, III skirsnis – Komisija
   (2009/634/EB, Euratomas)
   EUROPOS PARLAMENTAS,

               —

               atsižvelgdamas į 2007 finansinių metų Europos Sąjungos bendrąjį biudžetą (1),

               —

               atsižvelgdamas į 2007 finansinių metų Europos Bendrijų galutines metines ataskaitas, (I tomas) (SEC(2008) 2359 – C6–0415/2008) (2),

               —

               atsižvelgdamas į Komisijos metines ataskaitas Europos Parlamentui ir Tarybai dėl tolesnių priemonių, susijusių su 2006 m. biudžeto įvykdymo patvirtinimo sprendimais (COM(2008) 629, COM(2008) 628), ir į Komisijos tarnybų darbo dokumentus, pridėtus prie šios ataskaitos (SEC(2008) 2579, SEC(2008) 2580),

               —

               atsižvelgdamas į Komisijos komunikatą „Komisijos laimėjimų valdymo srityje 2007 m. apibendrinimas“ (COM(2008) 338),

               —

               atsižvelgdamas į Komisijos metinę ataskaitą biudžeto įvykdymo patvirtinimo institucijai dėl 2007 m. atlikto vidaus audito (COM(2008) 499), taip pat į Komisijos tarnybų darbo dokumentą, pridėtą prie šios ataskaitos (SEC(2008) 2361),

               —

               atsižvelgdamas į Komisijos ataskaitą „Valstybių narių pastabos dėl Audito Rūmų 2006 m. metinės ataskaitos“ (COM(2008) 112),

               —

               atsižvelgdamas į Komisijos 2006 m. gegužės 3 d. priimtą Žaliąją knygą „Europos skaidrumo iniciatyva“ (COM(2006) 194),

               —

               atsižvelgdamas į Audito Rūmų nuomonę Nr. 2/2004 dėl „vieno bendro audito“ modelio (ir pasiūlymo dėl Bendrijos vidaus kontrolės sistemos) (3),

               —

               atsižvelgdamas į Komisijos komunikatą dėl integruotos vidaus kontrolės sistemos plano (COM(2005) 252),

               —

               atsižvelgdamas į Komisijos Veiksmų planą dėl integruotos vidaus kontrolės sistemos (COM(2006) 9), Komisijos komunikatą Tarybai, Europos Parlamentui ir Audito Rūmams dėl Komisijos Veiksmų plano dėl integruotos vidaus kontrolės sistemos pažangos ataskaitos (COM(2007) 86), taip pat į Komisijos tarnybų darbo dokumentą, pridėtą prie šios ataskaitos (SEC(2007) 311),

               —

               atsižvelgdamas į pirmąją Komisijos veiksmų plano dėl integruotos vidaus kontrolės sistemos įgyvendinimo pusmečio pažangos ataskaitą (SEC(2006) 1009), paskelbtą 2006 m. liepos 19 d. remiantis Parlamento prašymu, išreikštu rezoliucijoje, pridėtoje prie 2004 finansinių metų biudžeto įvykdymo patvirtinimo sprendimo,

               —

               atsižvelgdamas į Audito Rūmų nuomonę Nr. 6/2007 dėl valstybių narių metinių apibendrinimų, valstybių narių nacionalinių deklaracijų ir su ES lėšomis susijusio nacionalinių audito institucijų audito darbo (4),

               —

               atsižvelgdamas į Komisijos dalijamojo struktūrinių veiksmų valdymo priežiūros stiprinimo veiksmų planą (COM(2008) 97),

               —

               atsižvelgdamas į Komisijos narių D. Hübner ir V. Špidlos komunikatą Komisijai, kuriame pateikiama tarpinė Komisijos dalijamojo struktūrinių veiksmų valdymo priežiūros stiprinimo veiksmų plano (SEC(2008) 2756) įgyvendinimo ataskaita, ir į prie šio komunikato pateikiamą Komisijos tarnybų parengtą darbo dokumentą (SEC(2008) 2755),

               —

               atsižvelgdamas į Komisijos komunikatą Tarybai, Europos Parlamentui ir Audito Rūmams dėl Komisijos Veiksmų plano dėl integruotos vidaus kontrolės sistemos ataskaitos (COM(2008) 110), taip pat į Komisijos tarnybų darbo dokumentą, pridėtą prie šios ataskaitos (SEC(2008) 259),

               —

               atsižvelgdamas į Audito Rūmų 2007 finansinių metų metinę biudžeto vykdymo ataskaitą kartu su audituotų institucijų atsakymais (5) ir į Audito Rūmų specialiąsias ataskaitas,

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo bei tvarkingumo patikinimo pareiškimą (6),

               —

               atsižvelgdamas į 2008 m. gruodžio 16 d. Komisijos komunikatą dėl bendro toleruotinos klaidų rizikos sąvokos supratimo (COM(2008) 866) ir į Komisijos tarnybų darbo dokumentą, pridėtą prie šio komunikato (SEC(2008) 3054),

               —

               atsižvelgdamas į 2009 m. vasario 10 d. Tarybos rekomendaciją dėl patvirtinimo, kad Komisija įvykdė 2007 finansinių metų bendrąjį biudžetą (5587/2009 – C6–0055/2009),

               —

               atsižvelgdamas į EB sutarties 274, 275 ir 276 straipsnius bei Euratomo sutarties 179a ir 180b straipsnius,

               —

               atsižvelgdamas į EB sutarties 246 ir paskesnius straipsnius, susijusius Audito Rūmais,

               —

               atsižvelgdamas į tarptautinius audito standartus ir tarptautinius apskaitos standartus, ypač taikomus viešajame sektoriuje,

               —

               atsižvelgdamas į Audito Rūmų tarptautinį tarpusavio vertinimą,

               —

               atsižvelgdamas į 1968 m. vasario 29 d. Tarybos reglamentą (EEB, Euratomas, EAPB) Nr. 259/68, nustatantį Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (7), ypač į V antraštinės dalies 3 skyrių, kuriame nustatomos senatvės ir invalidumo pensijos, ir į XII priedą, kuriame numatomos Tarnybos nuostatų 83 a straipsnio įgyvendinimo nuostatos,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (8), ir ypač į jo 145, 146 ir 147 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9), ypač į jo 14 straipsnio 2 ir 3 dalis,

               —

               atsižvelgdamas į Darbo tvarkos taisyklių 70 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A6–0168/2009),

               A.

               kadangi pagal EB sutarties 275 straipsnį Komisija atsako už sąskaitų parengimą,

               1.

               pritaria 2007 finansinių metų Europos Sąjungos bendrojo biudžeto sąskaitų uždarymui;

               2.

               išdėsto savo pastabas rezoliucijoje, kuri yra neatskiriama sprendimų dėl 2007 finansinių metų Europos Sąjungos bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis;

               3.

               paveda Pirmininkui perduoti šį sprendimą Tarybai, Komisijai, Teisingumo Teismui, Audito Rūmams ir Europos investicijų bankui bei nacionaliniams parlamentams ir valstybių narių nacionalinėms ir regioninėms audito institucijoms ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL L 77, 2007 3 16.

      (2)  OL C 287, 2008 11 10, p. 1.

      (3)  OL C 107, 2004 4 30, p. 1.

      (4)  OL C 216, 2007 9 14, p. 3.

      (5)  OL C 286, 2008 11 10, p. 1.

      (6)  OL C 287, 2008 11 10, p. 111.

      (7)  OL L 56, 1968 3 4, p. 1.

      (8)  OL L 248, 2002 9 16, p. 1.

      (9)  OL L 11, 2003 1 16, p. 1.


title: 2017 m. rugsėjo 25 d. Tarybos sprendimas (ES) 2017/1790 dėl Sąjungos pozicijos, kurios Europos Sąjungos vardu turi būti laikomasi Bendradarbiavimo taryboje, įsteigtoje Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimu atsižvelgiant į ES ir Armėnijos partnerystės prioritetų priėmimą

text:
4.10.2017

               LT

               Europos Sąjungos oficialusis leidinys

               L 256/9

         TARYBOS SPRENDIMAS (ES) 2017/1790
   2017 m. rugsėjo 25 d.
   dėl Sąjungos pozicijos, kurios Europos Sąjungos vardu turi būti laikomasi Bendradarbiavimo taryboje, įsteigtoje Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimu atsižvelgiant į ES ir Armėnijos partnerystės prioritetų priėmimą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 9 dalimi,
   atsižvelgdama į Europos Komisijos ir Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               1996 m. balandžio 22 d. buvo pasirašytas Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimas (1) (toliau – Susitarimas), kuris įsigaliojo 1999 m. liepos 1 d.;

               (2)

               pagal Susitarimo 78 straipsnį, Susitarimu įsteigta Bendradarbiavimo taryba gali teikti atitinkamas rekomendacijas, kad būtų pasiekti Susitarimo tikslai;

               (3)

               šalys susitarė nustatyti partnerystės prioritetus, kuriais galėtų remtis ir į kuriuos galėtų sutelkti dėmesį bendradarbiaudamos atskiruose sektoriuose;

               (4)

               šiuos partnerystės prioritetus priims Bendradarbiavimo taryba;

               (5)

               Sąjungos poziciją, kurios turi būti laikomasi Bendradarbiavimo taryboje dėl ES ir Armėnijos partnerystės prioritetų priėmimo, turi priimti Taryba,

         PRIĖMĖ ŠĮ SPRENDIMĄ:
   1 straipsnis
   Sąjungos pozicija, kurios Sąjungos vardu turi būti laikomasi Bendradarbiavimo taryboje, įsteigtoje Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimu, dėl ES ir Armėnijos partnerystės prioritetų patvirtinimo, grindžiama prie šio sprendimo pridedamu Bendradarbiavimo tarybos rekomendacijos projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. rugsėjo 25 d.

            Tarybos vardu

            Pirmininkas

         M. MAASIKAS

      (1)  OL L 239, 1999 9 9, p. 3.

      PROJEKTAS
      ES IR ARMĖNIJOS BENDRADARBIAVIMO TARYBOS REKOMENDACIJA Nr. …/2017
      … m. … … d.
      dėl ES ir Armėnijos partnerystės prioritetų
      ES IR ARMĖNIJOS BENDRADARBIAVIMO TARYBA,
      atsižvelgdama į Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimą, ypač į jo 78 straipsnį,
      kadangi:

                  (1)

                  1996 m. balandžio 22 d. buvo pasirašytas ir 1999 m. liepos 1 d. įsigaliojo Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimas (1) (toliau – Susitarimas);

                  (2)

                  pagal Susitarimo 78 straipsnį Bendradarbiavimo taryba gali pateikti atitinkamas rekomendacijas, kad būtų pasiekti Susitarimo tikslai;

                  (3)

                  remdamosi Susitarimo 95 straipsnio 1 dalimi, šalys imasi visų bendrųjų ar specialiųjų priemonių, reikalingų prievolėms pagal Susitarimą vykdyti, ir užtikrina, kad būtų pasiekti Susitarime numatyti tikslai;

                  (4)

                  atlikus Europos kaimynystės politikos peržiūrą pasiūlyta pradėti naują bendradarbiavimo su šalimis partnerėmis etapą, abipusiškai prisiimant daugiau atsakomybės;

                  (5)

                  Sąjunga ir Armėnija susitarė sutvirtinti savo partnerystę ir susitarti dėl 2017–2020 m. laikotarpio prioritetų, skirtų Armėnijos atsparumui ir stabilumui palaikyti ir stiprinti;

                  (6)

                  todėl Susitarimo šalys suformulavo ES ir Armėnijos partnerystės prioritetus, kurie padės įgyvendinti Susitarimą, daugiausia dėmesio skiriant bendradarbiavimui siekiant drauge nustatytų bendrų interesų,

            PRIĖMĖ ŠIĄ REKOMENDACIJĄ:
      1 straipsnis
      Bendradarbiavimo taryba rekomenduoja šalims įgyvendinti ES ir Armėnijos partnerystės prioritetus, išdėstytus priede.
      2 straipsnis
      Ši rekomendacija įsigalioja jos priėmimo dieną.

         Priimta Briuselyje …

               Bendradarbiavimo tarybos vardu

               Pirmininkas

         (1)  ES OL L 239, 1999 9 9, p. 3.


title: 2010 m. gegužės 5 d. Europos Parlamento sprendimas dėl Europos jūrų saugumo agentūros 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/169

         EUROPOS PARLAMENTO SPRENDIMAS
   2010 m. gegužės 5 d.
   dėl Europos jūrų saugumo agentūros 2008 finansinių metų biudžeto įvykdymo patvirtinimo
   (2010/530/ES)
   EUROPOS PARLAMENTAS,
   atsižvelgdamas į Europos jūrų saugumo agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos jūrų saugumo agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2002 birželio 27 d. Europos Parlamento ir Tarybos reglamentą (EB) Nr. 1406/2002, įsteigiantį Europos jūrų saugumo agentūrą (3), ypač į jo 19 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7–0081/2010),

               1.

               suteikia patvirtinimą Europos jūrų saugumo agentūros vykdomajam direktoriui, kad Agentūros 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos jūrų saugumo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 55.

      (2)  OL L 248, 2002 9 16, p. 1.

      (3)  OL L 208, 2002 8 5, p. 1.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/170

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos jūrų saugumo agentūros 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos jūrų saugumo agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos jūrų saugumo agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2002 birželio 27 d. Europos Parlamento ir Tarybos reglamentą (EB) Nr. 1406/2002, įsteigiantį Europos jūrų saugumo agentūrą (3), ypač į jo 19 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7–0081/2010),

               A.

               kadangi Audito Rūmai pranešė, jog jiems pateiktas pagrįstas patikinimas, kad 2008 finansinių metų metinės finansinės ataskaitos yra patikimos ir vykdytos finansinės operacijos yra teisėtos ir tvarkingos;

               B.

               kadangi Parlamentas 2009 m. balandžio 23 d. priėmė sprendimą dėl Europos jūrų saugumo agentūros vykdomajam direktoriui suteikiamo patvirtinimo, kad Agentūros 2007 finansinių metų biudžetas įvykdytas (5), ir savo prie biudžeto įvykdymo patvirtinimo pridėtoje rezoliucijoje, inter alia:

                           —

                           pareiškė, kad Audito Rūmai pastebėjo, jog 2007 m. biudžeto lėšos perkeltos 32 kartus ir atkreipė dėmesį į Audito Rūmų kritiką dėl didelio perkėlimų skaičiaus,

                           —

                           pabrėžė, kad Audito Rūmai kaip ir 2006 m. nustatė, jog teisiniai įsipareigojimai buvo prisiimti nepatvirtinus atitinkamų biudžetinių įsipareigojimų,

                           —

                           ragino Agentūrą pasirūpinti, kad įdarbinimo procedūros būtų skaidrios ir nediskriminacinės, ir ypač užtikrinti personalo komiteto dalyvavimą,

      Veikla

               1.

               yra nusivylęs dėl to, kad Agentūrai nepavyko parengti daugiametės darbo programos ir kad jos metinė darbo programa nebuvo susijusi su jos biudžetiniais įsipareigojimais; pabrėžia, jog svarbu, kad Agentūra planuodama nustatytų SMART tikslus ir RACER rodiklius tam, kad būtų galima įvertinti jos veiklos rezultatus; vis dėlto atkreipia dėmesį į Agentūros atsakymą, kuriame ji užtikrina, kad pagerino savo 2009 m. darbo programą ir numatė tikslus ir pagrindinės veiklos rodiklius bei sukūrė geresnę išteklių planavimo sistemą; taigi prašo šią strategiją kuo skubiau pateikti Parlamentui; be to, ragina Agentūrą apsvarstyti Gantto diagramos naudojimo galimybę planuojant visą savo veiklą tam, kad būtų galima glaustai registruoti laiką, kurio visiems darbuotojams reikia projektui įgyvendinti, ir skatinti pirmenybę teikti į rezultatus orientuotam metodui;

               2.

               ragina Agentūrą lentelėje, pridedamoje prie kitos Audito Rūmų ataskaitos, pateikti operacijų, atliktų metais, kuriems turi būti suteikiamas biudžeto įvykdymo patvirtinimas, palyginimą su ankstesnių metų operacijomis siekiant biudžeto įvykdymą tvirtinančiai institucijai suteikti galimybę geriau įvertinti Agentūros veiklą skirtingais metais;

      Biudžeto ir finansų valdymas

               3.

               džiaugiasi tuo, kad Audito Rūmai Agentūros 2008 m. finansines ataskaitas įvertino kaip patikimas ir apskritai finansines operacijas, kuriomis jos pagrįstos, – kaip teisėtas ir tvarkingas;

               4.

               pažymi, kad Agentūra iš Sąjungos 2008 m. biudžeto gavo 44 300 000 EUR įsipareigojimų asignavimų ir 46 890 000 EUR mokėjimų asignavimų;

               5.

               mano, kad nerimą kelia tai, jog Audito Rūmai 2008 m. vėl nustatė daug asignavimų perkėlimų (2008 m. – 52 ir 2007 m. – 32); atkreipia dėmesį į Agentūros atsakymą, kuriame minima, jog su administracinėmis išlaidomis susiję perkėlimai dėl Agentūros persikraustymo į savo nuolatines patalpas apriboti 2008–2009 m. laikotarpiu; yra ypač sunerimęs dėl to, kad nuo 2008 m. birželio mėn. iki 2008 m. lapkričio mėn. daugiau negu 2 000 000 EUR darbuotojams skirtų asignavimų suma buvo perkelta į biudžeto eilutes, skirtas administracinėms išlaidoms, dėl to buvo galima padidinti į 2009 m. perkeltus asignavimus ir sumažinti sumą, kurią reikia grąžinti Komisijai; vis dėlto atkreipia dėmesį į Agentūros atsakymą, kuriame ji įsipareigoja toliau dėti pastangas siekdama pagerinti planavimą ir stebėseną ir sumažinti biudžeto pakeitimų skaičių;

               6.

               pabrėžė, kad, kaip 2006 m. ir 2007 m., Audito Rūmai vėl nustatė, jog teisiniai įsipareigojimai buvo prisiimti nepatvirtinus atitinkamų biudžetinių įsipareigojimų; taigi ragina Agentūrą dėti daugiau pastangų vykdant su mokymais ir ryšiais susijusią veiklą, kad ateityje būtų išvengta tokios padėties; be to, prašo, kad apie veiksmus, kurių buvo imtasi šiuo klausimu, būtų pranešta Agentūros 2009 m. metinėje veiklos ataskaitoje;

               7.

               atkreipia dėmesį į tai, kad 2008 m. Agentūros įplaukos iš palūkanų sudarė 519 598,10 EUR, iš kurių 475 251,18 EUR jau grąžinta Energetikos ir transporto generaliniam direktoratui, o likę 47 346,92 EUR įrašyti į finansines ataskaitas kaip sukauptosios sąnaudos; atsižvelgdamas į metinę finansinę ataskaitą ir į palūkanų dydį, daro išvadą, kad Agentūra nuolat turi labai didelį grynųjų pinigų kiekį; su džiaugsmu pažymi, kad 2008 m. gruodžio 31 d. Agentūros grynųjų pinigų kiekis sumažėjo iki 3 610 677,41 EUR; prašo Komisijos, vadovaujantis Reglamento (EB, Euratomas) Nr. 2343/2002 15 straipsnio 5 dalimi, išnagrinėti galimybes, kaip galima padėti užtikrinti, jog grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad Agentūra nuolat turėtų kuo mažiau grynųjų pinigų;

      Vidaus auditas ir žmogiškieji ištekliai

               8.

               pažymi, kad 2008 m. pabaigoje Agentūra nuo 2006 m. įgyvendino 25 iš 32 Vidaus audito tarnybos (VAT) pateiktų rekomendacijų; pažymi, kad labai svarbiomis laikomos rekomendacijos susijusios su Tarnybos nuostatų įgyvendinimo taisyklių, susijusių su laikinųjų darbuotojų įdarbinimu, patvirtinimu vadovaujantis Tarnybos nuostatais, atrankos procedūrų kontrole, siekiant užtikrinti didesnį skaidrumą ir vienodą požiūrį į kandidatus, karjeros planavimo strategijos vystymu (įskaitant mokymus, pagalbą ir patariamąją veiklą) ir geresniu žmogiškųjų išteklių planavimu;

               9.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2010 m. gegužės 5 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 304, 2009 12 15, p. 55.

      (2)  OL L 248, 2002 9 16, p. 1.

      (3)  OL L 208, 2002 8 5, p. 1.

      (4)  OL L 357, 2002 12 31, p. 72.

      (5)  OL L 255, 2009 9 26, p. 172.

      (6)  Priimti tekstai, P7_TA(2010)0139 (žr. šio Oficialiojo leidinio p. 241).